27.6.2023 г.
BG
Официален вестник на Европейския съюз
C 225/5
1.
Надзорният съвет накратко 1.
Надзорният съвет на Европейската служба за борба с измамите (OLAF) („Надзорният съвет“) е независим орган, създаден с Регламент No 883/2013 на Европейския парламент и на Съвета (1) („Регламента за OLAF“), с цел да се укрепи и гарантира независимостта на OLAF чрез редовно наблюдение на изпълнението на разследващите функции на Службата. 2.
Надзорният съвет се състои от пет независими външни експерти („членовете“), които се назначават по общо съгласие между Европейския парламент, Съвета и Европейската комисия за пет години (2).
Членовете изпълняват своите функции при пълна независимост и не може да искат, нито да приемат инструкции от никое правителство и от институция, орган, служба или агенция на ЕС.
Работата на Надзорния съвет се подпомага от секретариат, който работи постоянно под прякото ръководство на Надзорния съвет, независимо от Комисията, OLAF или други органи.
Той играе ключова роля, като улеснява и допринася за задачите на Надзорния съвет, свързани с наблюдението. 3.
С оглед на естеството на разследванията на OLAF решенията на генералния директор на Службата за започване или приключване на разследвания не могат да се обжалват пред съдилищата на ЕС.
Поради това Надзорният съвет de facto се явява единствената структура, която може да упражнява надзор върху OLAF, както и контрол върху начина на провеждане на разследванията.
По този начин Надзорният съвет има привилегировано положение, тъй като чрез ролята си по наблюдение той дава задълбочена представа на институциите на ЕС за функционирането на OLAF, като предоставя гаранция, че OLAF действа законосъобразно и при спазване на приложимите процесуални гаранции. 4.
Съгласно Регламента за OLAF на Надзорния съвет са възложени три основни задачи: редовно наблюдение на разследващата функция на OLAF, подпомагане на генералния директор на OLAF при изпълнението на задълженията му и докладване пред институциите на ЕС. 5.
По-специално чрез редовното наблюдение на разследванията на OLAF Надзорният съвет се стреми да гарантира, че: (i) няма външна намеса в разследващата функция на OLAF; (ii) всички съответни решения на ГД се приемат съгласно принципите на законосъобразност и безпристрастност и са в съответствие с Хартата на основните права на Европейския съюз и с процесуалните гаранции (3). 6.
При изпълнението на задачите си Надзорният съвет: i) изпраща на генералния директор на OLAF становища и препоръки по целесъобразност относно разследващите дейности, продължителността на разследванията, както и относно ресурсите, необходими на OLAF за осъществяване на тези разследвания, а също така ii) формулира наблюдения по проекта на насоки за процедурите на разследване (НПР), прилагани от OLAF.
При изготвянето на своите становища и препоръки Надзорният съвет никога не се намесва в провеждането на текущи разследвания. 2.
Година, изпълнена с промени 2.1.
Нов състав на Надзорния съвет 7.
В член 15, параграф 2 от Регламента за OLAF се предвижда, че Надзорният съвет на Европейската служба за борба с измамите се състои от пет независими членове, които се назначават по общо съгласие между Европейския парламент, Съвета и Комисията.
Съгласно член 15, параграф 3 от Регламента за OLAF мандатът на членовете на Надзорния съвет е 5 години и не може да бъде подновяван.
Замяната става, като се редуват замяна на двама и замяна на трима членове, с цел запазване на експертния състав на Надзорния съвет. 8.
Мандатът на двама от членовете на Надзорния съвет — г-жа Grażyna Stronikowska и г-н Rafael Muñoz López-Carmona — изтече на 12 юли 2021 г., а мандатът на останалите трима членове — г-н Jan Mulder, г-жа Maria Helena Pereira Loureiro Correia Fazenda и г-жа Добринка Михайлова — изтече на 22 януари 2022 г. (4)
(1)
(2) (3) (4)
Член 15, параграф 2 от Регламент (ЕС, Евратом) No 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) No 1073/1999 на Европейския парламент и на Съвета и Регламент (Евратом) No 1074/1999 на Съвета (ОВ L 248, 18.9.2013 г., стр. 1), изменен с Регламент (ЕС, Евратом) 2016/2030 и Регламент (ЕС, Евратом) 2020/2223.
Достъпен също на адрес https://eur-lex.europa.eu/legalcontent/BG/TXT/?uri=CELEX:02013R0883-20210117 За да се съхрани опитът, натрупан в рамките на Надзорния съвет, членовете трябва да се сменят на ротационен принцип в съответствие с Регламент (ЕС, Евратом) No 883/2013.
Достъпна на адрес https://www.europarl.europa.eu/charter/pdf/text_en.pdf.
В съответствие с член 1 от Решение (ЕС, Евратом) 2016/1201 на Европейския парламент, на Съвета и на Комисията от 13 юли 2016 година за назначаване на членовете на Надзорния комитет на Европейската служба за борба с измамите (OLAF) (OB L 198, 23.7.2016 г., стр. 40).